Համբարձում Գալստյան

Համբարձում Փայլակի Գալստյան (), հայ քաղաքական գործիչ, Երևանի քաղաքային խորհրդի գործադիր կոմիտեի նախագահ (1990-1992)։

Կենսագրություն 
Համբարձում Գալստյանը ծնվել է 1955 թվականին, Երևանում։ Ավարտել է Երևանի Հովհաննես Հովհաննիսյանի անվան թիվ 52 միջնակարգ դպրոցը, ապա՝ Երևանի պետական համալսարանի պատմության ֆակուլտետը, որակավորումը՝ պատմաբան-ազգագրագետ։

Աշխատանքային գործունեություն 
 1978-1983 թվականներին աշխատել է Հայաստանի ազգագրության թանգարանում որպես ավագ գիտաշխատող։
 1983 թվականին ԽՍՀՄ ԳԱ Միկլուխո-Մակլայի անվան ազգագրության և մարդաբանության ինստիտուտում պաշտպանել է թեկնածուական թեզ, ստացել պատմական գիտությունների թեկնածուի գիտական աստիճան։
 1988 թվականին գործուն մասնակցություն է ունեցել Ղարաբաղյան շարժմանը, դարձել է շարժման առաջամարտիկներից մեկը՝ «Ղարաբաղ» կոմիտեի անդամ։
 1989 թվականի դեկտեմբերին «Ղարաբաղ» կոմիտեի անդամների հետ ձերբակալվել է և վեց ամիս անցկացրել Մոսկվայի Բուտիրյան բանտում, որտեղ գրել է իր առաջին ժողովածուն՝ «Չուղարկված նամակներ»-ը, որի հայերեն ու անգլերեն տարբերակների շնորհանդեսը տեղի է ունեցել 2013 թվականին։ Բանտից ազատվելուց հետո աշխատել է Գիտությունների ակադեմիայի պատմության ինստիտուտում՝ որպես ավագ գիտաշխատող։
 1990 թվականի դեկտեմμերի 4-ին ընտրվել է Երևանի քաղաքային խորհրդի պատգամավոր, մինչև 1992 թվականի դեկտեմբերը Երևանի քաղխորհրդի նախագահն էր, միաժամանակ՝ ՀՀ կառավարության նախագահության անդամը։
 1992-1994 թվականներին եղել է «Տիեզերք» ՍՊԸ նախագահ։

Մահ 
Համբարձում Գալստյանը սպանվել է 1994 թվականի դեկտեմբերի 19-ին, Երևանում։

Հիշատակ 
Երևանի թիվ 83 դպրոցը անվանակոչվել է Համբարձում Գալստյանի անունով։

Ծանոթագրություններ

Արտաքին հղումներ 
 Պաշտոնական կայք 

Հայ քաղաքական գործիչներ
«Ղարաբաղ» կոմիտեի անդամներ
Հայ հասարակական գործիչներ
Հայաստանում հրազենից մահացածներ
Խորհրդային պատմաբաններ
Պատմական գիտությունների թեկնածուներ
Հայ պատմաբաններ
Հայ ազգագրագետներ